এ কথা সত্য, কংগ্রেস ঐতিহ্য অনুসরণ করে হিন্দু এবং মুসলমান, দু’পক্ষকে সঙ্গে নিয়েই চলতে চান। যে দিন থেকে মুলায়ম বা লালু বা মায়াবতী মুসলিমদের দল হতে চান, আবার বিজেপি হয়ে ওঠে হিন্দুদের দল, এতে সবচেয়ে বেশি সমস্যা হয়ে যায় কংগ্রেসের। কেননা অতীতে দু’পক্ষকে নিয়ে চলেছে কংগ্রেস। রাজীব গাঁধী সমস্যায় পড়েন রামমন্দির বিতর্ক নিয়ে। এক দিকে তিনি তাঁর স্বরাষ্ট্রমন্ত্রী বুটা সিংহকে পাঠান মাচান বাবার আশীর্বাদ নিতে, আবার মুখ্যমন্ত্রী নারায়ণ দত্ত তিওয়ারিকে শিলান্যাসের নির্দেশ দেন। আবার শাহবানু মামলায় রাজীবের রক্ষণশীল অবস্থান মোল্লাতন্ত্রের চাপে বিপদে ফেলে রাহুলকে!